text: डॉ आंबेडकर ने ‘थॉट्स ऑन पाकिस्तान’ में कहा है- ‘इस्लाम एक बंद समुदाय है’। और वह मुसलमान और गैर-मुसलमान के बीच जो भेद करते हैं, वह वास्तविक है। ‘इस्लामिक ब्रदरहुड’ समस्त मानवजाति का समावेश करनेवाला ‘विश्वबंधुत्व’ नहीं है। यह मुसलमानों का मुसलमानों के लिए ही ‘बंधुत्व’ है। जो उसके बाहर हैं, उनके लिए तुच्छता और शत्रुता के सिवा और कुछ भी नहीं है। मुस्लिम ब्रदरहुड सर्वत्र शरिया का राज्य लाना चाहता है, संघ हिंदू राष्ट्र की बात करता है, जो सभी का स्वीकार करते हुए स्वामी विवेकानंद द्वारा प्रतिपादित ‘विश्वबंधुत्व’ (यूनिवर्सल ब्रदरहुड) का प्रसार करता है। इसलिए जिहादी कट्टर मुस्लिम ब्रदरहुड की तुलना स्वामी विवेकानंद के विश्वबंधुत्व के साथ कैसे हो सकती है! ऐसे महान विचारों को लेकर चलनेवाले और संपूर्ण समाज का संगठन करने की सोच रखनेवाले संघ के बारे में राहुल गांधी ऐसा वैमनस्यपूर्ण विचार क्यों रखते होंगे?